open-index/open-wikipedia-markdown huggingface dataset:
Ardasjir II av Persia

**Ardasjir II** (*Ardashir*) tilhørte Sasanide-dynastiet og var konge av Persia 379–383. Han var sønn av Hormizd II som døde allerede i 309, 40 dager før sønnen Ardasjir ble født.

Under styret til hans bror Sjahpur II hadde han vært guvernør-konge i Adiabene, hvor han forfulgte kristne. Etter Shapors død, ble han gitt tronen av stormennene, selv om han var mer enn sytti år gammel.

## Referanser


## Kilder
*
Fylkesvei 213

**Fylkesvei 213** går mellom Lillehammer sentrum og Nes i Ringsaker. Veiens lengde er 56,9&nbsp;km, hvorav 47,8&nbsp;km i det tidligere Hedmark og 9,1&nbsp;km i det tidligere Oppland.

## Historikk
Strekningen mellom Lillehammer og Hersaug var del av E6 inntil Mjøsbrua og en ny strekning over Rudshøgda ble satt i trafikk 1985, til da var kun strekningen mellom Stavsjø og Tingnes skiltet Rv213. 

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
### 

## Referanser


## Eksterne lenker
* Vegvesenets vegkart 
*
Yazdegird I av Persia

**Yazdegird I** («skapt av gud» *Izdigerdes*), var konge av Persia og (sannsynligvis) sønn av kong Sjahpur III. Han regjerte fra 399 til 420 og ble kalt «synderen» av perserne. 

Han var en svært intelligent hersker som forsøkte å frigjøre seg fra makten til stormennene og magi-prestene. Han straffet adelsmennene strengt da de forsøkte undertrykkelse. Han stoppet forfølgelsene av de kristne og gav dem en egen organisasjon. 

Han levde i fred og vennskap med Østromerriket og skal blant annet ha lovet den østromerske keiser Arcadius garanti og beskyttelse mot angrep på hans mindreårige sønn og medkeiser Theodosius II.

Etter et styre på tjue år ser det ut til at han ble myrdet i Khorasan.

## Referanser


## Kilder
*
Fylkesvei 255

**Fylkesvei 255** går mellom Vinstra i Nord-Fron og Hovemoen i Fåberg. 

Strekningen mellom Linflåa ved Segalstad bru og Hovemoen er utstyrt med gang- og sykkelvei, denne fortsetter langs fylkesvei 2522 til Høgskolen i Innlandet, og mot Lillehammer sentrum.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
* 


Fil:FV255P Aulstad kirke.jpg|Forbi Aulstad kirke
Fil:FV255P Bødalen i Vestre Gausdal.jpg|Gjennom Bødalen
Fil:FV255P Fåberg prestegård.jpg|Fåberg prestegård ligger ved FV255.
Fil:FV255P Gausa bru.jpg|Gausa krysses på Gausa bru.
Botswansk pula

**Botswansk pula** (BWP) er myntenheten i Botswana. En pula deles inn i 100 thebe (betyr «skjold»). Mynten finnes i valørene 5, 10, 25 og 50 thebe, samt 1, 2 og 5 pula. Sedlene finnes i valørene 10, 20, 50 og 100 pula. Pula betyr «regn» på setswana. Ordet benyttes også som hilsen og for å ønske lykke til.




## Referanser
Bahram V av Persia

**Bahram V**, også kalt «Bahram Gur», var konge av Perserriket 420&ndash;438. Han tilhørte sasanidedynastiet og var sønn av Yazdegird I. Etter farens død (eller mord) overtok han tronen ved hjelp av al-Mondhir, den arabiske dynasten i Al-Hira. Bahrams mor var Soshandukht, datteren av den jødiske lederen i Babylon. Som ung ble han oppdratt ved hoffet til lakhmidenes hersker i Al-Hira (i nåværende Irak).

Han lovet å herske annerledes enn sin far, som hadde vært svært energisk og på samme tid tolerant overfor religioner. Derfor begynte Bahram V en systematisk forfølgelse av kristne, noe som førte til strid med Østromerriket. Men han hadde liten suksess og inngikk snart en traktat der begge imperier lovet toleranse mot tilbedere av de to rivaliserende religionene, kristendom og zoroastrisme.

I 427 knuste han en invasjon i øst av de nomadiske heftalittene (de «hvite hunerne»), utvidet sin innflytelse inn i Sentral-Asia, hvor hans portrett overlevde i århundrer på mynter i Bukhara (i dagens Usbekistan).

Bahram avsatte vasallkongen i den persiske delen av Armenia og gjorde den til en provins. Han har høy anseelse i persisk tradisjon som tillegger ham mange fortellinger om hans mot og flotte utseende, om hans seirer over romerne, tyrkere, indere og afrikanere og om hans opplevelser i jakt og kjærlighet. Han blir kalt Bahram Gur, «sebra», på grunn av interessen for jakt, og særlig sebrajakt.

I virkeligheten ser det heller ut til at han var en svak monark, etter hjertet til stormennene og prestene. Det er sagt at han bygget mange store ildtempler, med store hager og landsbyer (*Tabari*).

## Referanser
Oslo (Minnesota)

**Oslo** er en by i den amerikanske delstaten Minnesota, ved elven Red River. Byen har et areal på ca. 1&nbsp;km² og ligger i Marshall County. Ifølge det amerikanske folketellingsbyrået har omkring 40 prosent av innbyggerne norske aner. Byen hadde 330 innbyggere i 2010.

Den lille byen er utsatt for oversvømmelser fra elven nær årlig, men bysamfunnet går sammen for å beskytte byen mot vannskader.

Den etniske sammensetningen er europeisk opprinnelse 253 (76,7 %), latinamerikanske (som meksikansk) 67 (20,3 %), amerikansk-indiansk 6 (1,8 %), og annet. Av den største gruppen oppgir disse å være av følgende hovedsakelige avstamning: norsk (38,3 %), svensk (13,8 %), polsk (13,0 %), tysk (10,1 %), irsk (5,8 %), og fransk (4,6 %).

## Historie
Stedet, tidligere kjent som *Village of Oslo* («Landsbyen Oslo») oppsto da innvandrere dukket opp i 1878, mest sannsynlig fra Norge. De etablerte seg i små gårder langs elven, tiltrukket av den fruktbare jorden og god tilgang på vann fra elven som rant ved og tilgang på tømmer.

Elven var også viktig for transport og Oslo ble stoppested for handel med dampskip. Varer, særlig korn, lastet på ved en plattform i nærheten av Oslo. Fra 1890-tallet og fram til rundt 1912 var elvetrafikken viktigste form for transport. Passasjer kunne reise med skip til Winnipeg for kun 50 cent.

Ved det første møtet i landsbyrådet den 8. desember 1905 ble det vedtatt å kalle stedet for «The Village of Oslo» til ære for Norges hovedstad. Dette ble videreformidlet av representanten i kongressen, Halvor Stenersen, til det amerikanske postvesen. Tidligere ble post for stedet mottatt i Granville i Polk County. 2 år senere, den 1. november 1907, ble det vurdert å endre navnet på landsbyen til *Soo City*, og ved valget sto det 48 til 24. Forslaget ble tatt opp på nytt i mars 1908, og da ble det gitt 42 stemmer for navnet Oslo, mens 27 stemte imot. Stedets navn var således Soo City i fire måneder.

Våren ble det kjøpt et område for å bygge et lokalt fengsel. Kostnadene var 1056 dollar og ble vedtatt av byrådet den 20. mars 1906. Fengslet sto fram til 1972 da det ble revet for å gjøre plass for dagens brannstasjon.

Som med flere små landsbyer i USA, har det ikke vært store endringer i befolkningstallet. Da Oslo ble en landsby i 1905 er det antatt at det var rundt 150 beboere. Ved folketelling i 1910 var den på 344, i 1920 på 365, 1930 på 328, 1940 på 392, og i 1950 på 440. En uoffisiell folketelling i 1980 oppgir 369.

## Referanser




## Eksterne lenker
* Oslo, Minnesota, offisielt nettsted
Peroz I av Persia

**Peroz I** var konge av Perserriket og hersket fra 459 til 484. Peroz tilhørte sasanidedynastiet og var sønn til den tidligere kongen Yazdegird II. 

Etter Yazdegirds død overtok hans bror Hormizd III makten og ble kronet. Kildene er usikre i forhold til hvem av brødrene som var eldst.  Peroz flyktet til Khorasan som på den tiden var okkupert av heftalittene (hvitehunerne). Med deres hjelp dro han tilbake og  gjorde opprør mot sin bror, drepte ham og innsatte seg selv som konge i 459. Samtidig drepte Peroz de fleste av hans slektninger, og begynte forfølgelser av noen sekter innen kristendom. Han tillot spredningen av den assyriske kirke, en gren av kristendom som var forskjellig fra den til Østromerriket.

Peroz forsøkte å beholde freden med Konstantinopel og han var lyktes nokså godt i dette. Men han forsøkte også å underkue hvitehunerne som begynte å erobre østre Iran. Romerne støttet ham med subsidier, men alle hans kriger endte i forferdelse. En gang ble han tatt til fange og måtte gi sin sønn Kavadh I som gissel til hvitehunerne i to år inntil han kunne betale høye løsepenge. 

Da Kavadh var fri, brøt Peroz sin traktat med hvitehunerne og rykket frem med en stor armé. Hæren gikk seg vill i den østlige ørkenen og ble nedkjempet i 484. Hvitehunerne invaderte og plyndret Persia i to år. Til slutt klarte en persisk adelsmann fra den gamle Karen-familien, Zarmihr (eller Sokhra), å gjenopprette en viss form for orden. Han satte Balash, en av brødrene til Peroz, på tronen.

## Referanser


## Kilder
*
Skålavegen (Molde)

**Skålavegen** er et stykke av fylkesvei 64 i Molde kommune i Romsdal i Møre og Romsdal. Veien ble åpnet 24. mai 1991 og går fra kryss med europavei 39 i Lergrovika gjennom den 2743 meter lange Fannefjordtunnelen videre over Bolsøya over den 555 meter lange Bolsøybrua og møter den gamle riksveien mellom midt mellom Grønnes og Røvik på Skålahalvøya. 

Skålaveien ble bygd som fastlandsforbindelse for Bolsøya og som et fergeavløsningsprosjekt, og erstattet fergestrekningene Molde-Bolsøya, som var en mindre fylkesveirute, og Lønset-Grønnes, som inntil veiens åpning var fylkesvei 64s krysning av Fannefjorden.

Veien var delvis bompengefinansiert med en estimert løpetid (nedbetalingstid) på 20 år, men var nedbetalt etter 14 år, og ble bompengefri klokka 12 den 15. juli 2005.

## Se også
*Fannefjordtunnelen
*Bolsøybrua
Balash av Persia

**Balash** (persisk: *Balāš*, blant de greske forfatterne *Balas*, den senere formen for navnet *[[Vologases]]*), var konge i Perserriket fra 484 til 488. Han tilhørte sasanidedynastiet og var sønn av den tidligere kong Yazdegerd II og etterfulgte sin bror Peroz I som konge etter at Peroz døde i et slag mot heftalittene (de «hvite hunerne») som invaderte Perserriket fra øst.

Balash allierte seg med armenske opprørere under ledelse av Vahan Mamikonean, og med deres hjelp slo han ned et opprør organisert av hans bror eller nevø (Peroz' sønn) Zareh eller Zarir. Balash ble av de kristne lovprist som mild og tolerant i forhold til deres tro. Etter fire år som konge ble han angrepet av nok en nær slektning, nevøen Kavadh I, som med hjelp av heftalittiske styrker avsatte og blindet Balash.

## Referanser
Bureau of Land Management

**Bureau of Land Management** (**BLM**) er en amerikansk føderal etat i Innenriksdepartementet som forvalter føderale landområder. Etatens eiendommer omfatter 1&nbsp;060&nbsp;000&nbsp;km², eller ⅛ av USAs landmasse. Brorparten av eiendommene ligger i vestlige delstater.

## Referanser


## Eksterne lenker
*
BLM

**BLM** kan sikte til:
* Bureau of Land Management, amerikansk føderal etat
* Black Lives Matter
* *[[Bonniers Litterära Magasin]]*
* ISO 3166-1 alfa-3-koden til Saint-Barthélemy
Hormizd III av Persia

**Hormizd III** (*Hormozd III*), var konge av Perserriket fra 457 til 459. Han tilhørte sasanidedynastiet og var eldste sønn av Yazdegird II som han etterfulgte i 457. 

Da Yazdegird døde gjorde hans sønn Peroz I opprør mot broren Hormizd og Yadzegirds enke Dēnak som var regent. I 459 klarte Peroz å vinne over Hormizd og ta livet av ham. Perserriket var på denne tiden også utsatt for angrep fra heftalittene, et nomadisk folk fra sentralasia som var på vandring sørover.

## Referanser
Oslo (andre betydninger)

**[[Oslo]]** er hovedstaden i Norge.

**Oslo** kan også vise til:

;Geografiske områder med utgangspunkt i byen Oslo
* Oslo (tettsted), hele det SSB-definerte området med sammenhengende bebyggelse i og omkring Oslo.
* Osloregionen, storbyregion som omgir hovedstaden.
* Stor-Oslo, et løst begrep som delvis brukes synonymt med tettstedet og delvis med regionen
* i middelalderen: Middelalderbyen Oslo
* fra 1624 til 1925: Gamlebyen (Oslo) (frem til 1925 kalt Oslo), et område som bestod av den gamle middelalderbyen og som lå i Aker i Akershus frem til det ble innlemmet i Christiania i 1859/78 

;Annet
*Oslo (Florida), et tettsted i Florida i USA.
*Oslo (Minnesota), en by i Minnesota i USA.
*«Oslo»-klassen, en fregattklasse i bruk i den norske marinen.
*KNM «Oslo» (F300), førsteskipet i «Oslo»-klassen.
*KNM «Oslo» (jager), et skip i Sjøforsvaret, operativt 1947–1962
*''Oslo'' (album), et musikkalbum med Lars Lillo-Stenberg
Bureau of Indian Affairs

**Bureau of Indian Affairs** (**BIA**) er en amerikansk føderal etat i Indredepartementet med ansvar for administrasjon av 225&nbsp;000&nbsp;km² med landområder som forvaltes av den føderale regjeringen på vegne av indianerne. I samarbeid med de over 500 føderalt anerkjente indianerstammene i landet, utvikler BIA infrastruktur og landbruk på landområdene, og tilbyr utdannelsesmuligheter for rundt 48&nbsp;000 indianerstudenter.

## Eksterne lenker
*
BIA

**BIA** kan vise til:
* Bureau of Indian Affairs
* Poretta Airport
*Brukerstyrt Innovasjonsarena (BIA)
* BIA – Brothers in Arms. Brukes blant annet av militært personell og veteraner fra FN/NATO-tjeneste (INTOPS).

## Se også
* Bia (navn)
Cut

**Cut** er et begrep innen golf som betegner kvalifiseringsgrense. I turneringer, som vanligvis går over fire runder, angis en cut på antall slag i forhold til par etter to runder, slik at de to siste rundene kun spilles med de beste spillerne. Cutten kan for eksempel være to slag under par hvilket innebærer at spillere med ett slag under par eller dårligere ikke får delta videre i turneringen.
Djamasp av Persia

**Djamasp** (*Jāmāsp* eller *Zāmāsp*), var konge i Perserriket fra 496 til 498. Han tilhørte sasanidedynastiet og var sønn av Peroz I. Han var en yngre bror av kong Kavadh I og ble innsatt på tronen etter at broren ble avsatt i 496 (eller 497).

Lite vites om Djamasp og hans navn dukker bare opp i forbindelse med hans korte mellomstyre. Bysantinske beretninger om episoden nevner at Kavadh ble avsatt fordi han var fast bestemt på å spre en ny «religion» som preket refordeling av eiendom. Etter Kavadhs avsettelse og korte fengsling, ble Djamasp valgt som etterfølger etter broren.

Senere islamske kilder som Tabari og Dinawarinevner at Djamasp var en god og snill konge og at han reduserte skattene for å lette presset på bøndene og de fattige. Han var også en ekte tilhenger av zoroastrismen og det var forskjeller i det religiøse synet som kostet Kavadh tronen og friheten.

Kildene sier at Kavadh returnerte i spissen for en stor hær av heftalitter (de såkalte «hvite hunerne») i 498. Djamasp skal da ha gitt tronen tilbake til sin bror uten kamp. 

## Referanser


## Kilder
*
Grans Bryggeri

**Grans Bryggeri AS** ble etablert i 1899 og har produksjon og lager i Sandefjord.

I oktober 2005 kjøpte Reitangruppen seg inn og eier dermed 50&nbsp;% av bryggeriet. Familien Gran eier de resterende 50%, gjennom Grans Invest AS. 

Daglig leder er Morten Gran, og bryggeriet har 57 ansatte. I 2009 solgte Grans ca. 13.5 millioner liter øl og ca. 30 millioner liter brus.

Bryggeriet ble kåret til Årets Vestfoldbedrift 2004.

## Varemerker og produkter

### Øl

* Lade Gaards Pilsner 4,7&nbsp;% (0,33L glassflaske)
* Lade Gaards Krystall Hvete 4,7&nbsp;% (0,33L fl)
* Lade Gaards APA 4,7&nbsp;% (0,33L fl)
* Lade Gaards Blonde Ale 4,7&nbsp;% (0,33L fl)
* Lade Gaards Juleøl 4,7&nbsp;% (0,33L fl)
* Lade Gaards Juleøl Sterk Type 6,5&nbsp;% (0,33L fl)
* Grans Fatøl 4,7&nbsp;% (0,5L aluminiumsboks (bx))
* Grans Premium Pilsner 4,7&nbsp;% (0,5L bx)
* Grans Lite 4,7&nbsp;% (0,5L bx)
* Grans IPA Unlimited 4,7&nbsp;% (0,5L bx)
* Grans Bohemian Lager 4,7&nbsp;% (0,5L bx)
* Grans Juleøl 4,7&nbsp;% (0,5L bx)
* Grans Lettøl 2,4&nbsp;% (0,33L bx)
* Grans Fri 0&nbsp;% (Alkoholfri Pilsner) (0,33L bx)
* BARE Øl 4,7&nbsp;% (0,5L bx)
* Grans Utepils 4,7% (0,33L bx)

### Andre alkoholholdige drikker

* Lade Gaards Cider 4,7&nbsp;% (0,33L fl)
*BARE Pærecider 4,7&nbsp;% (0,5L bx)
*BARE Rusbrus 4,7&nbsp;% (0,33L bx)

### Mineralvann
X tilsier *uten tilsatt sukker*

#### Brus

* Cider (1,5L PET-flaske)
* Cider X (1,5L PET)
* Champ (0,45L og 1,5L PET)
* Champ X (1,5L PET)
* Singo (1,5L PET)
* Singo X (1,5L PET)
* Cola Classic (0,45L og 1,5L PET)
* Cola X (0,33L bx (singel og 6-pk), og 0,45L og 1,5L PET)
* Siesta (0,45L og 1,5L PET)
* Siesta X (1,5L PET)
* Julebrus (0,33L bx og 1,5L PET)
* Julebrus X (0,33L bx og 1,5L PET)
* Tropo (0,45L PET)
* Tropo UTEN TILSATT SUKKER (1,5L PET)
*Prima Cola sukkerfri (1,5L PET)
*Prima Brus med appelsinsmak (1,5L PET)

#### Vann med kullsyre

* Taffel Naturell (0,33L bx, 0,45L PET, og 1,5L PET)
* Taffel Granateple (1,5L PET)
* Taffel Lime (0,33L bx, 0,45L PET, og 1,5L PET)
* Taffel Eple (0,45L og 1,5L PET)
* Taffel Fersken (0,45L og 1,5L PET)
* Taffel Sitron (1,5L PET)
#### Energidrikke

* Day&Nite (0,25L bx)

### Drikker uten kullsyre

* Taffel stillvann (0,45L og 1,5L PET)
* Grans Iste Fersken (0,45L og 1,5L PET)
* Grans Iste Fersken X (0,45L og 1,5L PET)

## Eksterne lenker
* Grans Bryggeri
* TB-fakta om Grans Bryggeri AS
* TB.no - Jubileumspris til Grans
Norsk PEN

**Norsk PEN** (eller **Norsk P.E.N.**) er den norske avdelingen av PEN International, en verdensomfattende organisasjon for skribenter som arbeider med ytringsfrihetsspørsmål.  

## Historie

PEN International ble stiftet av forfatteren Catherine Amy Dawson Scott i London i 1921. PEN var opprinnelig en litterær klubb, som skulle stimulere intellektuelt samvær og forståelse mellom forfattere. Den norske avdelingen ble stiftet i 1922 av Johan Bojer. 

PEN er et akronym for *Poets, Essayists and Novelists*, men medlemsmassen inkluderer i dag også kunstnere, journalister, forleggere og andre som lever av fri ytring.

I 2009 mottok Norsk PEN sammen med Dansk PEN Hal Koch-prisen, som er innstiftet av Krogerup Højskole i Humlebæk nord for København. Hal Koch var skolens første forstander. 

## Virksomhet
Norsk PEN jobber etter prinsippene i PEN-charteret. Dette innebærer blant annet å sikre fri litteratur på tvers av landegrenser, fri ytring og mot sensur.

Arbeidet knytter seg særlig til å sikre forfatteres og andre skribenters rett til ytringsfrihet, slik den er nedfelt i Menneskerettighetserklæringens § 19, i Norges grunnlov § 100 og i Den internasjonale konvensjonen om sivile og politiske rettigheter, som Norge er tilsluttet. Organisasjonen arbeider med ytringsfrihetbåde i Norge og utlandet. 

Norsk PEN administrerer den norske delen av den internasjonale asylbyordningen for forfulgte forfattere. Ordningen går ut på at en by/kommune kan undertegne en kontrakt med det internasjonal fribynettverket ICORN, som først ble opprettet som et prosjekt i Stavanger i 2006 før det ble en offisiell organisasjon i 2010. 

Foreningen deler årlig ut Ossietzkyprisen for fremragende innsats for ytringsfriheten. Prisen blir gitt til «en person eller institusjon som over noe tid, eller i forbindelse med en spesiell sak eller hendelse, har gjort en særlig innsats for ytringsfriheten.» Tidligere prisvinnere inkluderer Ahmedur Rashid Chowdhury, Edward Snowden, Sidsel Wold, Deeyah Khan og Ulrik Imtiaz Rolfsen. Prisen er oppkalt etter den tyske varsleren og frihetsforkjemperen Carl von Ossietzky.

Norsk PEN arrangerer jevnlig seminarer og arrangementer, og har base i Wergelandsveien 29.

## Referanser


## Eksterne lenker
*
Willi August Kesting

**Willie August Kesting** (født 28. januar 1908 i Dortmund i Tyskland, død 8. august 1946 i Bergen) var tysk statsborger og utdannet som møbelsnekker. Han var med i SS fra mai 1932 og gikk ved Hitlers maktovertagelse inn i det tyske hemmelige politi. Han ble stasjonert i Norge fra 1941. Her bedrev han tortur og drap av norske fanger. 

Kesting ble etter krigen dømt til døden for krigsforbrytelser. 

Kesting kom til Norge i november 1941 som overassistent ved Sicherheitsdienst (SD) avdeling IV A i Bergen og ble kriminalsekretær og leder for avdeling IV E fra 6. oktober 1944. Han ledet avdelingen til den tyske kapitulasjon. Under tiden i Norge var han med på tortur av minst 18 norske tilfangetatte motstandsmenn. Han drev mye med å henge sine offer opp i timevis med sammenbundne armer. Han torturerte også noen kvinner.

Etter krigen ble han dømt til døden for krigsforbrytelser (mishandling og drap) i Gulating lagmannsrett 18. mars 1946. Dommen ble senere stadfestet av Høyesterett og han ble henrettet på Sverresborg i Bergen 8. august 1946.

## Referanser
Nils Peter Bernhard Hjelmberg

**Nils Peter Bernhard Hjelmberg** (født 3. januar 1923 i København, henrettet 8. august 1946 i Bergen) var en dansk statsborger tilknyttet Gestapo som var stasjonert i Norge fra 1942 til 1945. 

Danske Hjelmberg kom til Norge i oktober 1942 og begynte i kontorstilling hos det tyske sikkerhetspolitiet i Bergen. I januar 1944 ble han overført til Gestapo, avdeling IV E som tolk og hjelpepolitimann, og han stod i stillingen til kapitulasjonen. Under forhør deltok han gjentatte ganger i tortur, minst to ganger med den følge at offeret senere døde av skadene.

Han ble dømt til livsvarig fengsel for krigsforbrytelser i Gulating lagmannsrett 18. mars 1946. Høyesterett skjerpet straffen til dødsdom, og han ble henrettet på Sverresborg i Bergen den 8. august 1946.

## Eksterne lenker
* Statsarkivet i Bergen: To dødsdommer i rettsoppgjøret etter andre verdenskrig: Dom i saken mot Willie August Kesting og Nils Peter Bernhard Hjelmberg
Vi har så korte armar

***Vi har så korte armar *** – med undertittel *Tilstandsrapportar* – er en roman av Olaug Nilssen fra 2002.

## Innhold
Liv og Ølgjer er to ungdommer på omtrent samme alder fra bygda Skoddeheimen i Sogn og Fjordane. Begge studerer i Bergen. I tilbakeblikk får vi glimt av oppveksten i ei bygd der skodda ligger tjukk i dagevis og sola bare unntaksvis er framme og får folk til å gå ut, møtes og le sammen.

En får inntrykk av at både Liv og Ølgjer har vært utsatt for en viss grad av mobbing – eller at de iallfall ikke har vært med i gjengen. Det har derimot de to fandenivoldske jentene – «vi» – som åpner og avslutter romanen, og som rett som det er kikker inn gjennom vinduene eller lytter ved dørene til hyblene deres. Disse kan like gjerne representere følelsen hovepersonene har av å bli fulgt med våkent blikk av omgivelsene, dvs. hjembygda. For både Liv og Ølgjer prøver å bryte opp fra de verdiene de er oppvokst med og finne sitt eget liv.

Ølgjer er den som best ser ut til å lykkes med det, mens Liv lammes av tanken på hvordan hun tar seg ut i andres øyne – enten det er studiekamerater eller Ølgjer, som hun gjerne vil elske og bli elska av. Mye av romanen skildrer Livs fantasier i form av indre monolog eller dagboksblad. Naturligheten og erotikken befinner seg på fantasiplanet. Hun viser dessuten tendenser til manisk renslighet, og plages av de andres noe lemfeldige renhold i hybelhuset.

## Form
Nilssen skriver en typisk postmodernistisk prosa, med sitater, allusjoner og tekstbiter fra andre verk – særlig salmer. Det veksler mellom nåtid og fortid, og det er umerkelige overganger mellom ytre og indre plan, mellom fantasi og virkelighet. Dialogene kan begynne som reelle dialoger, for så å bevege seg over til å bli Livs indre samtaler med andre. Lange partier kan minne om bevissthetsstrøm der teksten styres av assosiasjoner og tankesprang.

Tittelen antyder et pessimistisk syn på mulighetene for mennesker til å nå hverandre i meningsfull kommunikasjon.

## Bibliografi
Olaug Nilssen: Vi har så korte armar - tilstandsrapporter. Samlaget. Oslo 2002. ISBN 8252158242.
Stream of consciousness

**Stream of consciousness** eller **bevissthetsstrøm** betegner i psykologien den konstante strømmen av vekslende tanker og følelser som et menneske har i bevisst tilstand. Begrepet ble første gang brukt av den amerikanske psykologen William James i boka *Principles of Psychology* i 1890.

I litteraturteori betegner begrepet en litterær teknikk som i ekstrem grad inntar en indre synsvinkel ved å gjengi en persons bevissthetsstrøm. Begrepet ble introdusert i litteraturteorien av May Sinclair.

En slik framstillingsform innebærer nødvendigvis tankesprang som er vanskelige for leseren å følge. Noen forfattere avstår også fra store bokstaver og punktum for ikke å bryte illusjonen. 

## Eksempler

### ''Ulysses'' (1922)
Det mest kjente eksemplet på *stream of consciousness* er Molly Blooms 40 siders monolog i *[[Ulysses]]* av James Joyce: 

«*... ja og det neste ble vel at vi fikk en sykesøster og hadde ham liggende der til de kastet ham ut eller kanskje en nonne som på det ekle fotografiet han har hun er ikke mer nonne enn jeg er ja for de er så svake og klynkende når de er syke de kan ikke unnvære en kvinne for å bli bra igjen hvis han blør neseblod skulle man nesten tro at det var Å noe så skrekkelig tragisk du skulle nesten tro han var døden nær på South Circular den gangen han forstuet foten på korprøven på Sukkertoppen den dagen jeg hadde den kjolen på meg ...*»

### Tidlige eksempler
Tidlige eksempler på stream of consciousness kan en finne i Thomas Brownes *The Garden of Cyrus* fra 1658, i *[[Tristram Shandy]]* av Laurence Sterne fra 1760 og *The Narrative of Arthur Gordon Pym of Nantucket* av Edgar Allan Poe fra 1837/1838. Leo Tolstoj bruker en liknende teknikk mot slutten av *[[Anna Karenina]]* (1877). Noen vil hevde at Ovids *[[Metamorfoser]]* bærer preg av *stream of consciousness*.

### Andre kjente eksempler
De mest kjente verkene fra moderne litteratur med innslag av stream of consciousness er:
* Fjodor Dostojevskijs *[[Forbrytelse og straff]]*
* James Joyces *[[Ulysses]]*
* Christy Browns *[[På mine knær]]*
* Virginia Woolfs *[[Fru Dalloway]]* og *[[Til fyret]]*
* William Faulkners *[[Larmen og vreden]]*
* Jack Kerouacs *[[On the Road]]*
* Knut Hamsuns *[[Sult (roman)|Sult]]* og *[[Mysterier]]*

### I norsk litteratur
I norsk litteratur kan en finne innslag av *stream of consciousness* i nyromantikken, eksempelvis hos Sigbjørn Obstfelder. Det er heller ikke uvanlig å knytte betegnelsen til Hamsuns *[[Sult (roman)|Sult]]*, selv om fremstillingen av personens indre liv her er sett i tilbakeblikk. Fra 1950-årene er teknikken tatt i bruk av en lang rekke forfattere.

## Eksterne lenker
* Stream of consciousness; fra Bibliotekarstudentens nettleksikon om litteratur og medier (pdf-fil)
Hormizd IV av Persia

**Hormizd IV** eller *Hormozd*, var sønn av Khosrau I og regjerte som sasanidenes konge av Perserriket fra 579 til 590. Han var utpekt av sin far til hans etterfølger, dels på grunn av personlige egenskaper, men også politiske ettersom hans mor var datter av de vestlige göktürkernes khagan Sijin (Sinjibu eller Istämi) mens hans (halv)brødre hadde mødre av lavere rang.

Han ser ut til å ha vært dominerende og voldelig, men ikke uten godhet. Noen karakteristiske fortellinger blir fortalt om ham av Al-Tabari. Hans fars sympatier hadde vært med adelsmennene og prestene. Hormizd beskyttet det vanlige folket og innførte en streng disiplin i sin armé og ved hoffet. Da prestene krevde forfølgelser av de kristne, nektet han på grunnlaget av at tronen og styret kunne bare sikres gjennom godviljen fra begge religionene. Konsekvensen var at han pådro seg sterk opposisjon i de styrende klassene, som førte til mange henrettelser og konfiskasjoner.

Da han kom på tronen drepte han sine brødre. Fra sin far arvet han en krig mot Østromerriket og mot tyrkere i øst. Fredsforhandlinger med Tiberius II Konstantin hadde så vidt begynt, men Hormizd nektet å avgi noen av sin fars erobringer. Derfor er beretningene om ham av bysantiske forfattere, som ga full beretning fra forhandlingene, langt fra positive.

I 588 beseiret hans general Bahram Chobin tyrkerne, men i det neste året ble han slått av romerne. Og da kongen overstyrte ham gjorde han opprør med sin armé. Dette var signalet for en generell oppstand. Stormennene avsatte og blindet Hormizd, og utropte hans sønn Khosrau II til konge. I krigen som nå fulgte mellom Bahram Chobin og Khosrau II ble Hormizd drept av noen tilhengere av hans sønn.

## Referanser
Royal Liverpool Golf Club

**Royal Liverpool Golf Club** er en aktet golfklubb i Merseyside i det nordvestre England. Den ble grunnlagt i 1869 og fikk betegnelsen *Royal* (Kongelig) i 1871 da hertugen av Clarence, en av dronning Victorias yngre sønner, ble klubbens beskytter.

Til tross for navnet ligger klubbens bane i den lille byen Hoylake på Wirral-halvøya, som er skilt fra Liverpool av munningen til elven Mersey. Banen er derfor også kjent som **Hoylake**. Klubben har én 18-hullsbane, som er en links.

## Store turneringer
* The Open Championship: 1897, 1902, 1907, 1913, 1924, 1930, 1936, 1947, 1956, 1967, 2006, 2014.
* Walker Cup: 1983
* Curtis Cup: 1992
* The Amateur Championship: 1885, 1887, 1890, 1894, 1898, 1902, 1906, 1910, 1921, 1927, 1933, 1939, 1963, 1962, 1969, 1975, 1995, 2000
* Women's British Open: 2012

Klubben har også vært vert for flere profesjonelle turneringer på Europatouren, og for mange dame-, senior- og junior-turneringer. Klubben var vert for The Open for første gang på 30 år i 2006.

## Eksterne lenker
*
Walker Cup Match

**Walker Cup Match** er en serie golfmatcher som spilles annet hvert år mellom lag bestående av ledende amatørgolfere fra USA og Storbritannia og Irland. Konkurransen organiseres i samarbeid mellom Royal & Ancient Golf Club of St. Andrews (R&A) og United States Golf Association (USGA), og er oppkalt etter George Herbert Walker (farfar og navnebror til George H.W. Bush og oldefar til George W. Bush), som var president i USGA da konkurransen fikk sin oppstart i 1920.

## Resultater

## Eksterne lenker
*
Kavadh II av Persia

**Kavadh II Sheroe**, oppr. navn *Šērōye*, født 590, død 628, var konge av Persia fra 25. februar til 6. september 628. Han var sønn av Khosrau II og ble plassert på tronen i opposisjon til sin far, etter at den østromerske keiser Heraklius hadde hatt stor militær framgang mot perserne. Kavadh II drepte sin far og sine sytten brødre og innledet forhandlinger med Heraklius, men døde etter et styre på noen få måneder.

## Referanser
14. etappe i Tour de France 2005

## [[Agde]] – [[Ax-3 Domaines]]
***Etappe:** 14
***Dato:** 16. juli 
***Lengde:** 220,5 km
***Norske resultater:**
:127. Kurt Asle Arvesen + 35:50 min
:130. Thor Hushovd + 35:50 min
***Gjennomsnittshastighet:** 38,491 km/t

## Innlagte spurter

### Grønn trøye
**1. mellomsprint** i **[[Narbonne]]** (50 km)

**2. mellomsprint** i **[[St. Laurent de Cabrerisse]]** (78 km)

### Klatretrøye

**[[Col de Villerouge]]** Kategori 4 (90,5 km)

**[[Col de Bedos]]** Kategori 4 (98.5 km)

**[[Col des Fourches]]** Kategori 4 (104 km)

**[[Col du Paradis]]** Kategori 3 (115.5 km)

**[[Port de Pailheres]]** Kategori: **HC** (191,5 km)

**[[Ax 3 Domaines]]** Kategori: 1 (219,5 km)

## Eksterne lenker
* Etappebeskrivelse og recap på cyclingnews.com
Jürgen Prochnow

**Jürgen Prochnow** (født 1941) er en tysk skuespiller.

Hans skuespillerkarriere begynte ved Schauspielhaus Bochum som ble ledet av Peter Zadek på 1970-tallet, men først i oktober 2004 vendte han tilbake til scenen. Han spiller nå i komedien på Kurfürstendamm, og medvirker ved Rilke-prosjektet.

Hans filmdebut var *Zoff* av Eberhard Pieper i 1971. I 1973 spilte han første gang i en av Wolfgang Petersens filmer, *Einer von uns beiden* (med Klaus Schwarzkopf som motspiller). 1974 spilte han tittelrollen i *Die Verrohung des Franz Blum* av Reinhard Hauff, og 1975 i *[[Katharina Blums tapte ære (film)|Katharina Blums tapte ære]]* etter Heinrich Böll. En av hans mest kjente roller var som ubåtkapteinen Heinrich Lehmann-Willenbrock i *[[Das Boot]]* (1981). Senere har han spilt i mange Hollywood-filmer, bl.a. *Beverly Hills Cop 2* (1987). To ganger har han portrettert homofile, første gang 1977 i *Die Konsequenz* og tyve år senere i *Der Schrei der Liebe*.

Han har også spilt i *Den engelske pasienten* (1996).

## Filmografi (utvalg)
* 1992 – *[[Twin Peaks - Fire Walk with Me]]*
* 1981 -* Das Boot*

## Referanser


## Eksterne lenker
*
Ardasjir III av Persia

**Ardashir III** (persisk: *Ardašīr*), født 621, død 27. april 630 i Ktesifon) var konge av Persia fra 628 til 630. Han var sønn av Kavadh II og ble plassert på tronen i en alder av syv år, men ble drept to år senere av sin general Shahrbaraz som gjennomførte statskupp og overtok makten.

## Referanser
Shahrbaraz av Persia

**Shahrbaraz** (død 9. juni 630) var general i den persiske armé under Khosrau II. Han tok Damaskus og Jerusalem fra Det bysantinske riket i 613 og 614, og det hellige korset ble båret bort i triumf. Men under Herakleios' kampanjer i Persia i 620-årene steg gjensidig mistenksomhet mellom Khosrau og Shahrbaraz. Bysantinske agenter viste Shahrbaraz brev som indikerte at Khosrau planla å henrette generalen. Dette holdt en av hovedarmeene og dets beste general nøytral på et avgjørende tidspunkt, noe som akselererte slutten på krigen og sikret bysantinsk seier.   

Etter kapitulasjonen var Shahrbaraz tungt involvert i intrigene i det som var igjen av det sasanidiske hoffet. 27. april 630 drepte han Ardashir III og ble hersker av sasanide-imperiet. Han inngikk fred med Herakleios og returnerte korset.

Shahrbaraz ble drept 9. juni, og Boran etterfulgte ham. 

## Referanser


## Litteratur
* Walter Kaegi, Paul M. Cobb: *Heraclius, Shahrbaraz, and al-Tabari*. In: Hugh Kennedy (Hrsg.): *Al-Tabari. A Medieval Muslim Historian and His Work*. The Darwin Press, Princeton 2008, S. 95–112. 
* John Martindale: *[[The Prosopography of the Later Roman Empire]] IIIb*. Cambridge 1992, S. 1141–1144.
* Klaus Schippmann: *Grundzüge der Geschichte des sasanidischen Reiches*. Darmstadt 1990.
Den norske Bank

**Den norske Bank** (**DnB**) var Norges største bank, og ble dannet i 1990 ved fusjonen av Den norske Creditbank og Bergen Bank. 

Ifølge den nye kapitaldekningskrav som skulle tre i kraft fra 1. januar 1993 kom banken under kravet om åtte prosent dekning. DnB ble derfor overtatt av staten i 1992. Som en del av kriseløsningen ble det største norske kredittforetaket, Realkreditt, slått sammen med DnB.

DnB mottok kapitalinnskudd fra Statens Banksikringsfond på totalt 3,2 milliarder kroner i perioden 1991–1993. Den 30. mars 1993 vedtok generalforsamlingen i DnB at aksjer til en verdi av 572 millioner kroner ble nullet.

DnB kjøpte i 1996 Vital Forsikring, og 1. desember 1999 ble Postbanken fusjonert inn i DnB. Etter Finance Credit-saken ble Nordlandsbanken kjøpt opp av DnB i 2003, men fortsatte som egen bank med dispensasjon fra Kredittilsynet.

4. desember 2003 fusjonerte DnB med Gjensidige NOR til DnB NOR.

Egil Gade Greve var konsernsjef i DnB det første året, deretter var Finn Hvistendahl konsernsjef fra 1991 til 1998. Svein Aaser var konsernsjef i DnB og DnB NOR fra 1998 til 2006. Rune Bjerke har vært konsernsjef siden 2006.

Fra 2011 endret DnB NOR sitt navn til DNB. Kostnadene ved omleggingen ble anslått til mellom 150 og 170 millioner kroner.

## Referanser


## Eksterne lenker
*
Royal Cinque Ports Golf Club

**Royal Cinque Ports Golf Club** er en golfklubb i byen Deal i Kent i det sydlige England. Den ble grunnlagt i 1892. Navnet kommer av Deals medlemskap i Cinque Ports, en gruppe havner som i  middelalderen ble tildelt spesielle privilegier av den britiske monarken. Klubbens har én 18-hulls linksbane.

Royal Cinque Ports var vert for The Open Championship i 1909 og 1920. De neste to gangene klubben skulle arrangere The Open, i 1938 og 1948, måtte turneringen flyttes fordi uvanlig høyt tidevann oversvømmet banen. Klubben ble dermed fjernet fra The&nbsp;Open-turnusen.

## Eksterne lenker
*
Hormizd VI av Persia

**Hormizd VI** (eller *Hormizd V*, *Hormozd V*) var konge av Perserriket fra ca. 630 til ca 632. Han tilhørte sasanidedynastiet og skal angivelig ha vært sønnesønn av den tidligere kong Kavadh II som ble drept i 628. Årene etter dette drapet var svært turbulente, og nærmere et dusin personer utropte seg til ny konge og ble avsatt og/eller drept i løpet av et par år. Hormizd var en av de mange tronranerne som dukket opp ca. 630 og han beholdt makten i distriktet Nisibis i ca to år.

## Referanser


## Kilder
* 
*
Yazdegird III av Persia

**Yazdegird III**, («skapt av gud» *Izdegerdes*), konge av Persia, barnebarn av Khosrau II, som ble myrdet av sin sønn Kavadh II i 628, ble satt på tronen i 632 etter en rekke interne konflikter.

Han var bare et barn og kan aldri ha hatt reell makt. I hans første år startet den den islamske erobringen av Persia, og i 637 avgjorde slaget om Kadisiya skjebnen til imperiet.

Ctesiphon ble erobret av araberne, og kongen flyktet til Media. Yazdegird flyktet fra et distrikt til et annet, før han til slutt ble myrdet ved Merv i 651. Parsiene som brukte den gamle persiske kalender, fortsatte å telle årene fra han kom på tronen (Yazdegirds periode, startet 16. juni 632).

Hans datter Shahr Banu giftet seg med barnebarnet til Muhammed, Husayn ibn Ali, og fødte den fjerde shiaimamen, Ali Zayn al Abidin. Hans sønn Peroz flyktet til Kina.
Robert Allenby

**Robert Allenby** (født 12. juli 1971) er en australsk profesjonell golfspiller.

Han ble profesjonell i 1992 og gjorde tidlig stor suksess. Han toppet pengelisten på PGA Tour of Australasia allerede første året, og igjen i 1994. Han begynte etter hvert også å spille på Europatouren, og dette var hans viktigste tour frem til 1998, da han hoppet over på PGA-touren.

Allenby gjorde en skuffende første sesong på PGA-touren, da han endte på 126.-plass på pengelisten. I 2000 vant han imidlertid både Shell Houston Open og Advil Western Open. Neste sesong tok han to nye seire. Begge disse årene endte han på 16.-plass på pengelisten. Siden har han ikke vunnet på PGA-touren, men vært blant de 50 beste på pengelisten i 2002&ndash;2004.

Allenby spilte for det internasjonale laget i Presidents Cup i 1994, 1996, 2000 og 2003.

## Eksterne lenker
* 
*
Stuart Appleby

**Stuart Appleby** (født 1. mai 1971) er en australsk profesjonell golfspiller.

Han vokste opp på en gård i det nordlige Victoria, og øvet på golf ved å slå baller fra innhegning til innhegning. Appleby ble profesjonell i 1992 og startet sin karriere på PGA Tour of Australasia. I 1995 vant han to ganger på Nike Tour, og kvalifiserte seg til PGA-touren ved å slutte sesongen på femteplass på pengelisten. Per august 2010 har han vunnet ni ganger på PGA-touren. Han spilte på det internasjonale laget i The Presidents Cup i 1994, 1996 og 1998, og har figurert blant topp 15 på verdensrankingen i golf.

I august 2010 vant han Greenbrier Classic, etter en sisterunde på 59 slag. Han ble med dette den femte til å bruke bare 59 slag på en runde i en offisiell turnering på PGA-touren. De fire før ham var Al Geiberger (1977), Chip Beck (1991), David Duval (1999) og Paul Goydos (2010).

## Seire på PGA-touren
* 2010: Greenbrier Classic
* 2006: Mercedes Championships; Shell Houston Open
* 2005: Mercedes Championships
* 2004: Mercedes Championships
* 2003: Las Vegas Invitational
* 1999: Shell Houston Open
* 1998: Kemper Open
* 1997: Honda Classic

## Referanser


## Eksterne lenker
* 
*
Australasiatouren i golf for menn

**PGA Tour of Australasia** er en fremstående golftour for herrer. Offisielle turneringer på touren gir poeng til verdensrankingen i golf.

De fleste av spillerne på touren er fra Australasia (mest australiere, og en del newzealendere), men spillere fra store deler av verden deltar også. De beste spillerne fra Australasia vier det meste av sin tid til PGA-touren eller Europatouren, og vender hjem for å spille noen få turneringer hvert år. Noen av de mest prestisjefylte turneringene på PGA Tour of Australasia har derfor også offisiell status på PGA-touren eller Europatouren for å oppmuntre fremtrendende spillere til å delta.

De viktigste turneringene på touren inkluderer Australian Open, ANZ Championship og Heineken Classic.

## Eksterne lenker
*
Australasia

**Australasia** kan hevdes å være en løselig sammensatt region i Oseania som minst omfatter Australia, New Zealand, Ny-Guinea og de nærliggende øyene, men det geografiske omfanget er løst definert og har vært mest brukt av britiske geografer gjennom årene. Definisjonen av hva som utgjør Australasia er derfor uklar og har variert, fra kun å omfatte nevnte tre områder, til å omfatte hele eller sentale deler av de mange øygruppene i Oseania. Faunistisk tilhører Australasia den australasiatiske sone, som ligger sørøst for Wallacelinjen. Australasia kan derfor også ha blitt benyttet som en faunistisk eller floristisk beskrivelse når (nye) arter beskrives vitenskapelig.

Tidligere har Australasia blitt brukt som navn på lag som har hatt deltakere fra både Australia og New Zealand. Eksempler på dette er i tennis mellom 1905 og 1913, da Australia og New Zealand stilte med sine beste spillere for å konkurrere sammen i Davis Cup. Australasia deltok også i OL 1908 i London og OL 1912 i Stockholm, samt i *Festival of Light* i London, som var en forløper til samveldelekene.

## Referanser
Office for Contemporary Art Norway

**Office for Contemporary Art Norway** (**OCA**) er en uavhengig, ikke-kommersiell stiftelse hvis hovedformål er å styrke internasjonal aktivitet for samtidskunst fra Norge.

OCA ble grunnlagt høsten 2001 av Kulturdepartementet og Utenriksdepartementet, og startet sin virksomhet i januar 2002.  

## Tidligere direktører
*Ute Meta Bauer (2002-2005)
*Marta Kuzma (2005-2013)
*Katya García-Antón (2014-)

## Referanser


## Eksterne lenker
* OCAs hjemmeside
* OCA på Underskog
* OCA på Twitter
St. Jude Championship

**St. Jude Championship** er en golfturnering på PGA-touren som spilles på Westchester Country Club i Westchester County i New York. Turneringen har hatt varierende sponsornavn. Turneringen ble grunnlagt i 1967 som **Westchester Classic**, og er fortsatt kjent under dette navnet blant golfentusiaster.

Fra 2007 inngår turneringen i FedEx-cupen.

## Vinnere

*2024: Hideki Matsuyama
*2023: Lucas Glover
*2022: Will Zalatoris
*2021: Tony Finau
*2020: Dustin Johnson
*2019: Patrick Reed
*2018: Bryson DeChambeau
*2017: Dustin Johnson
*2016: Patrick Reed
*2015: Jason Day
*2014: Hunter Mahan
*2013: Adam Scott
*2012: Nick Watney
*2011: Dustin Johnson (*)
*2010: Matt Kuchar
*2009: Heath Slocum
*2008: Vijay Singh
*2007: Steve Stricker
*2006: Vijay Singh
*2005: Pádraig Harrington
*2004: Sergio García
*2003: Jonathan Kaye
*2002: Chris Smith
*2001: Sergio García
*2000: Dennis Paulson
*1999 Duffy Waldorf
*1998 J. P. Hayes
*1997 Ernie Els
*1996 Ernie Els
*1995 Vijay Singh
*1994 Lee Janzen
*1993 Vijay Singh
*1992 David Frost
*1991 Billy Andrade
*1990 Hale Irwin
*1989 Wayne Grady
*1988 Seve Ballesteros
*1987 J. C. Snead
*1986 Bob Tway
*1985 Roger Maltbie
*1984 Scott Simpson 
*1983 Seve Ballesteros
*1982 Bob Gilder
*1981 Raymond Floyd
*1980 Curtis Strange
*1979 Jack Renner
*1978 Lee Elder
*1977 Andy North
*1976 David Graham
*1975 Gene Littler
*1974 Johnny Miller
*1973 Bobby Nichols
*1972 Jack Nicklaus
*1971 Arnold Palmer
*1970 Bruce Crampton
*1969 Frank Beard
*1968 Julius Boros
*1967 Jack Nicklaus

(*) avkortet til 54 hull grunnet uvær

## Eksterne lenker
* 
* Turneringens side på PGATOUR.com
* Westchester Country Club
Western Open

**Western Open** er den nest eldste golfturneringen i USA, etter US Open. Den ble arrangert for første gang i 1899 med en premiepott på 150 dollar, hvorav vinneren fikk 50 dollar. I likhet med US Open ble turneringen i de første årene vanligvis vunnet av profesjonelle spillere fra Storbritannia.

Western Open har vært spilt på flere forskjellige baner i og rundt Chicago, men siden 1993 har vertsklubben vært Cog Hill Golf and Country Club. Turneringen er fast stopp på PGA-touren og spilles ultimo juni eller primo juli. De siste årene har den hatt flere forskjellige sponsornavn foran tittelen, inkluldert Beatrice, Centel, Sprint, Motorola, Advil og Cialis.

## Vinnere siden 2000

## Eksterne lenker
* 
* Profil på PGATOUR.com
Luigi Locati

**Luigi Locati** (født 23. juli 1928 i Vinzaglio i Nord-Italia, død 14. juli 2005) var en italiensk katolsk biskop og misjonær. Han var aktiv i hjelpearbeid i Isiolo i Kenya, hvor han ble skutt og drept 14. juli 2005. Ifølge politiet i landet er det mistanke om at drapet hadde forbindelse med stammekonflikter i området.

Han ble presteviet 29. juni 1952. Han kom til Kenya som misjonær og begynte å arbeide som sogneprest i Isiolo på 1960-tallet. 15. desember 1995 ble han utnevnt til apostolisk vikar av Isiolo og titulærbiskop av Zica.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Jozef Tomko (1924-2022) *1979
* Biskop *Luigi Locati* (1928-2005) *1995

## Referanser
Nerthus

**Nerthus** (sannsynligvis fra urgermansk **Nerþuz*, beslektet med Njord) var en urnordisk eller gammelgermansk jord- og fruktbarhetsgudinne, samt gudinne for fred og velstand.

## Bakgrunn
Tacitus var en ikke-kristen romersk historiker fra slutten av 100-tallet som beskrev en kvinnelig guddom ved navn Nerthus i boken «Germania». Nerthus ble dyrket av en nordgermansk stamme som bodde «nær havet», altså i det nordvestlige Tyskland eller det sørlige Jylland. Tacitus’ skildring er en av de eldste skriftlige kilder til germansk og norrøn mytologi, selv om han ikke selv hadde sett det han skildret og heller ikke oppgir noen kilde. Han ramser opp syv stammer og sier i kapittel 40:

## Tolkning av Tacitus
Dette er beskrivelsen av en fruktbarhetskult, ifølge den norske filologen Anne Holtsmark, som fremmer grøderikdommen hos planter og dyr og mennesker over store områder i tid og sted: kjøringen av en vogn på markene av et «par», her gudinnen og presten hennes, hellig fred så lenge kjøringen varer, ofringen av trellene og hemmelighetene på det hellige stedet.

Filologene har slitt med koblingen mellom den norrøne Njord, som er av hankjønn, og den nordgermanske gudinnen Nerthus. Det er mulig at Tacitus har misforstått kildene sine: i fruktbarhetskulter er det gjerne et gudepar av begge kjønn, eller i det minste en androgyn, tvekjønnet guddom som senere splittes i to kjønn.

Kjønnsforvekslingen er blitt forsøkt forklart med at kulten handlet om et gudepar som forenes i fruktbarhetsfremmende møte, såkalt «hellig bryllup». Sørskandinaviske funn i myrer (myrfunn) synes å bekrefte forekomsten av slike ritualer med påfølgende ofring. De tusen år som står mellom Tacitus’ fortelling og 1200-tallets sagaskrivere, gjør at Nerthus’ rolle i tidlig norrøn mytologi sjelden kan studeres som annet enn spekulasjon.

## Arkeologiske spor
Kjøringen med vogn har paralleller i Norden og er påvist i arkeologiske spor: de danske Dejbjergvognene i Jylland og vognopptoget som ble skildret på Osebergteppet. En interessant fortelling finnes i det islandske verket *[[Flateybok]]*, som forøvrig ble skrevet blant annet for å drive gjøn med svenskene ved at de var mindre begavet enn islendere, forteller om hvordan eventyreren Gunnar Helming berger livet ved å late som han er guden Frøy og drar så rundt i Sverige i en vogn sammen med en ung «Frøya». Sveaerne ble svært glade da han gjorde Frøya gravid!

## Se også
* Njord
* Frøy
* Frøya

## Eksterne lenker
* «Nerthus and Njörðr»
* ''Njord-Nerthus og fruktbarhetskultus'', artikkel hos Norgeshistorie.no